Higvėjus
Higvėjus (isp. Higüey) – miestas rytų Dominikos Respublikoje; La Altagrasijos provincijos administracinis centras. Pro miestą teka Jumos upė. Higvėjus yra svarbus piligrimystės centras. Mieste yra La Altagrasijos Dievo Motinos bazilika (pastatyta 1971 m.) ir XVI a. Šv. Dionisijaus bažnyčia. Verčiamasi tropine žemdirbyste (auginama paprastosios nendrės, kava, tabakas, kakava, ryžiai, kukurūzai), gyvulininkyste, žvejyba. 50 km į rytus nuo miesto esančioje Punta Kanoje plėtojamas turizmas. Miestą aptarnauja Punta Kanos tarptautinis oro uostas.